Na Markovom trgu počeo je prosvjed za raskid ugovora s Vatikanom na kojemu se, prema procjeni policije, okupilo oko 150 prosvjednika.

Oni su nezadovoljni ugovorima Svete Stolice i RH a naročito onim dijelom financiranja Crkve iz državnog proračuna. Ostali zahtjevi prilično su konfuzni jer se obračunavaju npr sa stavovima udruge Vigilare, prijedlozima Obiteljskog zakona i sl.

- Novac se koristi za nametanje zločinačke ideologije - rekla je Marijana Bijelić iz udruge Protagora o novcu koji Crkva dobiva iz proračuna.

Premda su najavljivali veleban skup, organizatori nisu uspjeli očito okupiti veći broj istomišljenika.